La Ideató forma part de la Caixa d'Eines de l'àmbit d'Innovació i talent
Una ideató és una dinàmica participativa d'innovació que reuneix persones de diferents àmbits de coneixement i expertesa per abordar conjuntament un o diversos reptes plantejats per l'organització de la sessió, a partir de la formació de diferents grups de treball multidisciplinaris.
La ideató està inspirada en processos de "Design Thinking", que combina elements d'inspiració, ideació i implementació.
Aquest mètode s'enfoca a resoldre problemes amb solucions creatives i alternatives, que moltes vegades són l'inici de nous enfocaments que permeten redefinir el problema inicial.
El desenvolupament té lloc a partir d'un o més temes o reptes proposats per part d'un òrgan actiu o els responsables d'una unitat amb capacitat de decisió i executiva, els qual s'han fet públics i se n'ha informat al col·lectiu potencial cridat a participar en la seva resolució.
El dia d'inici de la ideató es plantegen els reptes a les persones participants, es contextualitzen i es formen els grups basats en afinitats, interessos, competències i habilitats dels seus membres.
Tot seguit cada equip procedeix a treballar el disseny i desenvolupament de les solucions proposades.
Finalitzats els treballs, es posen en comú a tota la col·lectivitat, per mitjà de presentacions.
Normalment, la ideató incorporarà algun element competitiu, orientat a reconèixer la millor (o les millors propostes), bé sigui en forma de premi o de reconeixement institucional.
En aquest cas, l'esdeveniment ha de comptar amb un quadre de jutges que operaran a mode de jurat.
Aquests processos d'ideació i desenvolupament de solucions poden plantejar-se a l'entorn de diferents eixos o directrius:
- Per tipus de dispositiu o plataforma: solucions per a mòbils, per a desenvolupament web, per a sistemes operatius d'escriptori...
- Per tipus de llenguatge informàtic o una determinada interfície de programació.
- Amb l'objectiu de millora de la governança de les institucions públiques, en el marc d'estratègies de govern obert.
- Per al desenvolupament de nous productes.
Una ideató pot durar des d'unes quantes hores fins a un determinat nombre de dies.
En funció de la durada prevista, es determinarà el tipus de logística necessària.
És important que l'òrgan o unitat que planteja el repte estigui plenament apoderat per donar cabuda institucional a la implementació de solucions proposades en la ideató.
Finalitats per a les que està indicat:
- Mobilitzar i implicar diversos actors socials en la cocreació de solucions a problemes complexos.
- Rendibilitzar la intel·ligència col·lectiva i utilitzar-la per a la millor eficiència de les organitzacions.
- Establir llaços i complicitats entre institucions, administració, col·lectius professionals i ciutadania en general.
- A poderar la ciutadania en la gestió de les administracions públiques.
- Posar en qüestió i supervisar sistemes propis d'organització i funcionament.
Podeu trobar més informació sobre l'eina en el següents enllaços:
Ideató de dades obertes de contractació pública
El juliol de 2017 la Secretaria de Transparència i Govern Obert va organitzar la Ideató de dades obertes de contractació pública.
Àngels Vidal i Juanola, Responsable Tècnica de Publicitat Activa i Dades Obertes, [EMAIL]
Una ideató és una dinàmica participativa d'innovació que reuneix persones de diferents àmbits de coneixement i expertesa per abordar conjuntament un o diversos reptes plantejats per l'organització de la sessió, a partir de la formació de diferents grups de treball multidisciplinaris